ลุ้น SET บวกต่อตามหุ้นตปท.-ผ่อนคลายสถานการณ์ “โควิด”
ลุ้น SET บวกต่อตามหุ้นตปท.-ผ่อนคลายสถานการณ์ "โควิด"
ลุ้น SET บวกต่อตามหุ้นตปท.-ผ่อนคลายสถานการณ์ "โควิด"
25 ส.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวกกัน โดยเฉพาะตลาดของประเทศพัฒนาแล้วจะปรับตัวขึ้นได้ดีกว่าตลาดในแถบอาเซียนที่บวกเล็กน้อย ขานรับปัจจัยบวกจากสถานการณ์การแพร่ระบาดไวรัสโควิด-19 ในสหรัฐฯที่ดีขึ้น จากจำนวนผู้ติดเชื้อต่ำกว่า 4 หมื่นคน/วัน และสหรัฐฯยังใช้พลาสมาที่มีโปรตีนภูมิคุ้มกัน (convalescent plasma) ในการรักษาผู้ป่วยโควิด-19 ด้วย
นอกจากนี้สถานการณ์การค้าระหว่างสหรัฐฯ และจีนก็ดูจะผ่อนคลายขึ้น หลังจากที่ผู้แทนการค้าของสหรัฐฯได้ออกมาว่า มีความคืบหน้าข้อตกลงการค้าเฟสแรกกับจีน และยังดำเนินการตามข้อตกลงทางการค้าอยู่ ทำให้ความตึงเครียดระหว่างสหรัฐฯ และจีนผ่อนคลาย
ส่วนบ้านเราดัชนี SET ได้ยืนเหนือระดับ 1,310 จุด ทำให้สัญญาณทางเทคนิคเป็นบวก อย่างไรก็ดีให้ติดตามการประชุมคณะรัฐมนตรี (ครม.) สัญจรในวันนี้ โดยให้ติดตามแผนคืบหน้าการลงทุนเขตพัฒนาพิเศษภาคตะวันออก (EEC)
พร้อมให้แนวรับ 1,310 จุด ส่วนแนวต้าน 1,330-1,332 จุด